wannaphong/clean_thaiwikipedia huggingface dataset:
# วอลเลย์บอลชายชิงแชมป์ยุโรป 1971
วอลเลย์บอลชายชิงแชมป์ยุโรป 1971  เป็นครั้งที่แปดของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศอิตาลี ระหว่างวันที่ 23 กันยายน – 1 ตุลาคม พ.ศ. 2514

การแบ่งกลุ่ม

กลุ่ม A - ฟอร์ลี
 (ไม่ได้เข้าร่วมแข่งขัน)

 (ไม่ได้เข้าร่วมแข่งขัน)

กลุ่ม B - แบร์กาโม

กลุ่ม C - แอนโคนา

กลุ่ม D - มิลาน

กลุ่ม E - ตูริน

กลุ่ม F - โมเดนา

อันดับการแข่งขัน

 อันดับ  ทีม4.5.6.7.8.9.10.11.12.13.14.15.16.17.18.19.20.21.22.——
# มาร์ก ฟัน โบมเมิล
มาร์ก เปเตอร์ แคร์ตรือดา อันเดรอัส ฟัน โบมเมิล  เกิดเมื่อวันที่ 22 เมษายน ค.ศ. 1977 ในเมืองมาสบรัคต์ จังหวัดลิมบูร์ก เป็นอดีตนักฟุตบอลอาชีพชาวดัตช์ และเป็นลูกเขยของแบร์ต ฟัน มาร์ไวก์ เขาเป็นอดีตผู้จัดการทีมชาติเนเธอร์แลนด์ ปัจจุบันเป็นหัวหน้าผู้ฝึกสอนของรอยัล อันท์เวิร์ป ในเบลเจียนเฟิสต์ดิวิชัน เอ

ในช่วงที่ฟัน โบมเมิลเล่นให้กับไบเอิร์นมิวนิก เขาได้เป็นกัปตันทีมคนแรกที่ไม่ได้เป็นชาวเยอรมัน ระหว่างนี้ เขานำทีมคว้าแชมป์บุนเดิสลีกา 2 ครั้ง และคว้าตำแหน่งรองชนะเลิศในการแข่งขันยูฟ่าแชมเปียนส์ลีก 2010 นัดชิงชนะเลิศ หลังจากนั้นยังสามารถคว้าแชมป์ยูฟ่าแชมเปียนส์ลีกในฤดูกาล 2005–06 ร่วมกับบาร์เซโลนา และเป็นส่วนหนึ่งของทีมชาติเนเธอร์แลนด์ซึ่งคว้าตำแหน่งรองชนะเลิศในการแข่งขันฟุตบอลโลก 2010

ระหว่างปี ค.ศ. 2000 ถึง ค.ศ. 2011 ฟัน โบมเมิลชนะเลิศการแข่งขันลีกระดับชาติ 8 ครั้งจากการแข่งขัน 4 รายการ โดยครองตำแหน่งแชมป์ร่วมกับเปเอสเฟ ไอนด์โฮเฟิน 4 ครั้ง, ร่วมกับไบเอิร์นมิวนิก 2 ครั้ง, ร่วมกับบาร์เซโลนา 1 ครั้ง และร่วมกับเอ.ซี. มิลาน 1 ครั้ง
# วอลเลย์บอลชายชิงแชมป์ยุโรป 1979
วอลเลย์บอลชายชิงแชมป์ยุโรป 1979  เป็นครั้งที่ 11 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศฝรั่งเศส ระหว่างวันที่ 5 ตุลาคม – 12 ตุลาคม พ.ศ. 2522

การแบ่งกลุ่ม

กลุ่ม A - น็องต์

กลุ่ม B - เซนต์-เควนติน

กลุ่ม C - ตูลูซ

อันดับการแข่งขัน

 อันดับ  ทีม4.5.6.7.8.9.10.11.12.
# บุญช่วย หิรัญสุนทร
บุญช่วย หิรัญสุนทร (1 พฤศจิกายน พ.ศ. 2465 - 26 มีนาคม พ.ศ. 2538) นักร้องเพลงไทยสากลยุคแรก เจ้าของต้นฉบับเพลง "น้ำตาแสงไต้"

 ประวัติ 
บุญช่วย หิรัญสุนทร เป็นชาวจังหวัดพระนคร เกิดเมื่อวันที่ 1 พฤศจิกายน พ.ศ. 2465 บิดารับราชการตำรวจ ชีวิตวัยเด็กต้องติดตามบิดาไปราชการในจังหวัดต่าง ๆ หลายครั้ง และได้กลับมากรุงเทพฯ เริ่มเข้าสู่วงการศิลปินเพราะมีเพื่อนนักแสดงประจำละครร้องคณะ ”แม่เลื่อน” ซึ่งเป็นละครที่มีชื่อเสียงโด่งดังมากในสมัยนั้น เพื่อนผู้นั้นได้ฝากบุญช่วยเข้าอยู่กับคณะแม่เลื่อนในตำแหน่งลูกหาบ และได้มีโอกาสเดินทางไปจังหวัดต่าง ๆ อีกครั้งในวัยรุ่นกับคณะแม่เลื่อน จนกระทั่งเลิกละครหญิงและสลายตัว เกิดละครยุคใหม่ คือละครชายหญิงแท้ บุญช่วยจึงสมัครเข้าไปอยู่กับคณะ ”ศิวารมณ์” โดยเริ่มจากเป็นเด็กยกฉากละคร และเปลี่ยนมาหัดตีกลองจนได้ตำแหน่งใหม่เป็นนักดนตรี ได้มีโอกาสรู้จักกับ สง่า อารัมภีร์ ซึ่งเป็นนักแต่งเพลงคณะศิวารมณ์ขึงฝากตัวเป็นลูกศิษย์ ครูสง่าเห็นแววว่านอกจากจะเป็นนักดนตรีแล้ว บุญช่วยยังมีเสียงกังวาน เสียงที่จะเป็นนักร้องที่ดีได้ จึงสนับสนุนให้ขึ้นร้องเพลงสลับหน้าม่านเวลาละครเปลี่ยนฉากเลยได้เป็นนักร้องอย่างเต็มตัวอีกตำแหน่งหนึ่งที่ได้รับความนิยมจากแฟนละคร 

ต่อมาเขาได้เริ่มแต่งเพลงเอง และแต่งให้เพื่อนนักร้องอื่น ๆ ร้องจนได้รับความนิยมมาตลอดทั้งในด้านเวทีและแผ่นเสียง นอกจากจะร้องประจำคณะศิวรมณ์แล้ว บุญช่วยยังได้เคยร่วมร้องกับคณะเทพศิลปะ-คณะพันตรีศิลปะของพันตรีโปรย อังสุกรานต์และวงดนตรีดุริยโยธิน ของกองดุริยางค์ทหารบกอีกด้วย จนกระทั่งถึงวันเกียรติยศ เมื่อกรมโฆษณาการจัดการประกวดนักร้องแห่งประเทศไทยครั้งแรกขึ้น ในปี พ.ศ. 2492 คณะพันตรีศิลปะส่งเขาเข้าประกวด เขาได้รับรางวัลชนะเลิศได้ตำแหน่งนักร้องแห่งประเทศไทย ในช่วงปี 2492-2494 บุญช่วยได้ร้องเพลงบันทึกลงแผ่นเสียงไว้จำนวนมาก เช่น น้ำตาแสงใต้, นางแก้วในดวงใจ, รักข้ามขอบฟ้า, อ้อมอกแม่

ปี พ.ศ. 2495 ได้เดินทางไปกล่อมขวัญทหารไทยในราชการสงคราม ที่ประเทศเกาหลี ได้รับเหรียญทหารผ่านศึกไว้เป็นเกียรติประวัติ หลังกลับจากราชการสงคาม ได้เดินทางไปพากย์ภาพยนตร์ตามจังหวัดต่าง ๆ อยู่ระยะหนึ่ง ควบคู่กับการร้องเพลงทั้งในไนท์คลับ ภัตตาคาร และงานต่างๆอย่างต่อเนื่อง 

บุญช่วยเป็นคนมีเสน่ห์ จึงมีภริยามากกว่า 1 คน และมีบุตรธิดา 11 คน

 การเสียชีวิต 
ต้นปี พ.ศ. 2535 เข้าร้องเพลงประจำที่ ครัวรสสุคนธ์ คฤหาสน์เพลงเก่าของโรงแรมแปซิฟิค พลาซ่า และเสียชีวิตลงด้วยหัวใจล้มเหลวแบบเฉียบพลันบนเวทีคฤหาสน์เพลงเก่า เมื่อเวลา 21.40 น. ในคืนวันศุกร์ที่ 26 มีนาคม พ.ศ. 2538
# แมนยูนิเวิร์สโมเดล 2009
นายแบบจักรวาล 2009  เป็นการจัดการประกวดนายแบบจักรวาลครั้งที่ 2 จัดขึ้นเมื่อวันที่ 24 เมษายน พ.ศ. 2552 ณ ปูตา กานา, สาธารณรัฐโดมินิกัน ในปีนี้มีผู้เข้าประกวด 24 คน จากทั่วโลก โดย Joshua Day จากสหรัฐอเมริกา ครองตำแหน่งนายแบบจักรวาลประจำปีนี้

 ผลการประกวด 
 ลำดับที่ 
 ผลการประกวด ผู้เข้าประกวด นายแบบจักรวาล 2009U.S.A.  Joshua Day รองอันดับ 1CHILE  Robinson Tajmuch Poblete รองอันดับ 2ITALY  Francesco Allegra รองอันดับ 3AFGHANISTAN  Mahmud Jan รองอันดับ 4CUBA  Luis Miguel Moreta Abreu 12 คนสุดท้าย BRAZIL  Assad Haddad Netto
 CANADA  Paul Voisard
 FRANCE  Maxime Thomasset
 PANAMA  Jorge Prosperi
 SAONA ISLAND (DOM)  Ruddy Frías Valerio
 SPAIN  Josafat Barrera Muñoz
 U.S. VIRGIN ISLANDS  Matt Raimo

 รางวัลพิเศษ 
 Best National Costume  INDIA
 Mr. Popularity  GUATEMALA
 Best Body  CANADA
 Mr. Elegance  ITALY
 Mr. Photogenic  CHILE
 Best Catwalk  PANAMA
 Best Face  FRANCE
 Mr. Internet  CHILE

 ผู้เข้าประกวด 
ผู้เข้าประกวดนายแบบจักรวาล 2009 โดยไม่รวมผู้ชนะและผู้ที่เข้ารอบ
 ARMENIA  Stepan Avtanddilyan
 BELGIUM  Hans Meynen
 COSTA RICA  Marco de la Ossa
 DOMINICAN REPUBLIC  Fabio Reyes
 ECUADOR  Gerald Plucinski Hernández
 GERMANY  Roger May
 GUATEMALA  Antonio Guerra Galindo
 HAITI  Josef James Gabriel
 INDIA  Vikas Kriti Mehandroo 
 MONACO  Eric Ludeckke
 PUERTO RICO  Gilbert Pabón
 RUSSIA  Filipp Chitechyan
# มาร์โก ฟัน บัสเติน
มาร์เซล "มาร์โก" ฟัน บัสเติน (, ; เกิดเมื่อวันที่ 31 ตุลาคม ค.ศ. 1964) เป็นผู้จัดการฟุตบอลและอดีตนักฟุตบอลชาวดัตช์ที่เคยเล่นให้กับสโมสรอายักซ์และเอ.ซี. มิลาน รวมทั้งทีมชาติเนเธอร์แลนด์ในคริสต์ทศวรรษ 1980 และต้นคริสต์ทศวรรษ 1990 ฟัน บัสเตินได้รับการยกย่องว่าเป็นหนึ่งในกองหน้าที่ยิ่งใหญ่ที่สุดตลอดกาล โดยทำประตูไปได้ทั้งสิ้น 277 ประตูและมีอาชีพการค้าแข้งที่สวยหรู แต่เขาได้ลงเล่นเกมสุดท้ายในปี ค.ศ. 1993 ขณะที่มีอายุได้เพียง 28 ปี เนื่องจากได้รับบาดเจ็บ ทำให้เขาต้องเลิกเล่นฟุตบอลอาชีพในอีกสองปีต่อมา หลังจากนั้นเขาได้เป็นหัวหน้าผู้ฝึกสอนของอายักซ์และทีมชาติเนเธอร์แลนด์

ในการลงเล่นให้กับทีมชาติเนเธอร์แลนด์ ฟัน บัสเตินสามารถพาทีมคว้าแชมป์ฟุตบอลชิงแชมป์แห่งชาติยุโรป 1988 และได้รับเลือกให้เป็นนักเตะยอดเยี่ยมของรายการ โดยทำไปได้ทั้งสิ้น 5 ประตู ซึ่งมีลูกยิงวอลเลย์ที่เขาทำได้ในนัดชิงชนะเลิศที่พบกับสหภาพโซเวียตรวมอยู่ด้วย ส่วนในระดับสโมสร เขาคว้าแชมป์เอเรอดีวีซี 3 ครั้ง และยูฟ่าคัพวินเนอส์คัพ 1 ครั้งร่วมกับอายักซ์ รวมทั้งคว้าแชมป์เซเรียอา 3 ครั้ง และยูฟ่าแชมเปียนส์ลีก 2 ครั้งร่วมกับเอ.ซี. มิลาน

จากความสามารถในการควบคุมบอล ความฉลาดเฉลียวในการทำเกมรุก รวมทั้งการยิงวอลเลย์ที่น่าประทับใจ ฟัน บัสเตินจึงได้รับการคัดเลือกให้เป็นนักฟุตบอลยอดเยี่ยมของโลกแห่งปีในปี ค.ศ. 1992 และนักฟุตบอลยอดเยี่ยมแห่งปีของทวีปยุโรป 3 ครั้ง (ค.ศ. 1988, 1989 และ 1992) ในปี ค.ศ. 1999 เขามีชื่อติดอันดับที่ 6 จากการคัดเลือกนักฟุตบอลแห่งศตวรรษของฟีฟ่าด้วยการหยั่งเสียงทางอินเทอร์เน็ต, อันดับที่ 10 จากการคัดเลือกนักฟุตบอลแห่งศตวรรษของทวีปยุโรปซึ่งจัดโดยสหพันธ์ประวัติศาสตร์และสถิติฟุตบอลระหว่างประเทศ (IFFHS) และอันดับที่ 12 จากการคัดเลือกนักฟุตบอลแห่งศตวรรษของฟีฟ่าโดยผู้เชี่ยวชาญจากสหพันธ์ฯ"FIFA Player of the Century" . FIFA. Retrieved 19 November 2013. เขายังติดอันดับที่ 8 จากการจัดอันดับนักฟุตบอลแห่งศตวรรษของนิตยสาร ฟร็องส์ฟุตบอล ของฝรั่งเศส โดยให้บรรดาผู้ที่เคยได้รับรางวัลบาลงดอร์ร่วมกันลงคะแนน ในปี ค.ศ. 2004 เขามีชื่ออยู่ในรายชื่อนักฟุตบอลยอดเยี่ยม 125 คน ที่ยังมีชีวิตอยู่ซึ่งจัดโดยเปเล่ ในปี ค.ศ. 2004 มีการสำรวจความคิดเห็นในหัวข้อชาวดัตช์ที่ยิ่งใหญ่ที่สุด 100 คน ซึ่งจัดขึ้นในเนเธอร์แลนด์ ฟัน บัสเตินติดอันดับที่ 25 โดยเป็นนักฟุตบอลที่ติดอันดับสูงสุดเป็นคนที่สองรองจากโยฮัน ไกรฟฟ์ ในปี ค.ศ. 2007 สื่อกีฬา สกายสปอตส์ ของอังกฤษยังจัดให้ฟัน บัสเติน อยู่ในอันดับแรกของรายชื่อนักกีฬาผู้ยิ่งใหญ่ที่ต้องยุติอาชีพนักกีฬาก่อนวัยอันควรอีกด้วย
# มิสเตอร์ยูนิเวิร์สโมเดล 2008
มิสเตอร์ยูนิเวิร์สโมเดล 2008  เป็นการจัดการประกวดมิสเตอร์ยูนิเวิร์สโมเดลครั้งที่ 1 จัดขึ้นเมื่อวันที่ 12 มีนาคม ค.ศ. 2008 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 21 คน จากทั่วโลก โดย อีวาน กาเบร์รา ตรีโก จากสเปน ครองตำแหน่งมิสเตอร์ยูนิเวิร์สโมเดลประจำปีนี้

 ผลการประกวด 
 ลำดับ 
 ผลการประกวด ผู้เข้าประกวด มิสเตอร์ยูนิเวิร์สโมเดล 2008  – อีวาน กาเบร์รา ตรีโก รองอันดับ 1  – ฟิลิปป์ ฮอลล์ รองอันดับ 2  – สตีฟ โอทิส รองอันดับ 3  – อันโตโน ซาวาเรเซ รองอันดับ 4  – ปาตริก กอบเบตต์ 10 คนสุดท้าย  – อันโตนี เกต กีรอซ
  – อันเดร์ซอน เมนโดซา
  – คีโน รีเวย์รา
  – คีรัน กิลล์
  – คูลีโอ ซานเชซ-เบกา

 รางวัลพิเศษ 
 รางวัล ผู้เข้าประกวด ชุดประจำชาติยอดเยี่ยม  – เอดวิน รามีเรซ Most Popular  – หง ชีฟง เบทส์บอดี  – คูลีโอ ซานเชซ-เบกา มิสเตอร์แอลเลเกนซ์  – ปาตริก กอบเบตต์ ขวัญใจช่างภาพ  – ฟิลิปป์ ฮอลล์

 ผู้เข้าประกวด 
ผู้เข้าประกวด 21 คน จาก 18 ประเทศที่ได้รับการยืนยัน

  - Alfredo Ledezma
  - Cleber Ferreira
  - Gino Rivera
  - Omar Luna
  - Carlos Roberto Martinez Aguilar
  - Kiran Gill
  - Antono Savarese
  - Philipp Holl
  - Hugo Villegas
  - Anthony Get Quiróz
  - Alberto Jorge García

  - Patrick Cobbett
  - Amaury Lebrun
  - Francisco Ismael Diaz
  - William Rios
  - Edwin Ramires
  - Anderson Mendoza
  - Iván Cabrera Trigo
  - Hung Ci Fong
  - Steve Otis
  - Julio Sánchez-Vega
# คิโช ทานิยามะ
คิโช ทานิยามะ  เกิดเมื่อ 11 สิงหาคม พ.ศ. 2518 เกิดที่อูเบะ จังหวัดยามางูจิ เป็นนักพากย์จากบริษัท Ken Production อีกทั้งยังเป็นนักร้องและนักแต่งเพลงของวงร็อคญี่ปุ่น GRANRODEO ภายใต้ชื่อ Kishow คิโชเป็นผู้ให้เสียง Fred Jones จากซีรีส์ Scooby Doo เป็นภาษาญี่ปุ่น

 อิทธิพล 
คิโชได้รับการยอมรับจากผู้คลั่งไคล้ดนตรีเฮฟวีเมทัลในฐานะผู้ศึกษา เขาได้กล่าวว่าวง Metallica Megadeth และ Anthrax เป็นแรงจูงใจของเขา
 ผลงานเพลง 
GRANRODEO                                                                                                                        

• Ride on the Edge (2007)                                                                                                            

• Instinct (2008)                                                                                                                           

• Brush the Scar Lemon (2009)

• Supernova (2011)

• Crack Star Flash (2012)

• Karma to Labyrinth (2014)

Stella Quintet (Stella Quintet+)

• Crescendo (ซิงเกิล)(2006)

• Stella Quintet Players Side (2007)

• 蒼穹のスコア ~The score in blue~ (ซิงเกิล)(2009)

ผลงานเดี่ยว 

• Daydreamin' (2005)(ซิงเกิล)

• Warrior (2005)(ซิงเกิล)
# โรสทาวเวอร์
โรสทาวเวอร์  หรือที่รู้จักในชื่อ โรสเรฮาน บาย โรตานา คือ โรงแรมสูง 333 เมตร (1,098 ฟุต) จำนวน 72 ชั้น บนถนนเช็ค ซายิดในดูไบ สหรัฐอาหรับเอมิเรตส์ โรสทาวเวอร์เป็นโรงแรมที่สูงที่สุดในโลกใน ค.ศ. 2009-2012 แต่เดิมนั้นอาคารมีความสูง 380 เมตร (1,250 ฟุต) แต่มีการปรับรูปแบบอาคารลดความสูงลงเหลือ 333 เมตร (1,093 ฟุต)

การก่อสร้างอาคารเริ่มใน ค.ศ. 2004 และเสร็จสมบูรณ์ใน ค.ศ. 2007 ตัวอาคารสร้างเสร็จถึงยอดแหลมเมื่อวันที่ 24 ธันวาคม ค.ศ. 2006 ความสูงโดยรวมกับยอดตึกสูงกว่าบุรจญ์อัลอาหรับ ซึ่งมีความสูง 321 เมตร (1,053 ฟุต) แม้ว่าจะมีการตกแต่งภายในเสร็จใน ค.ศ. 2007 อาคารยังไม่ถูกเปิด จนกระทั่งเปิดอย่างเป็นทางการเมื่อวันที่ 23 ธันวาคม ค.ศ. 2009

โรสเรฮาน บาย โรตานา คือ หนึ่งในแบรนด์โรงแรมหลักแห่งแรกที่เปิดในดูไบ โดยปราศจากเครื่องดื่มแอลกอฮอล์ โรงแรมมีร้านอาหาร 2 แห่งและร้านกาแฟตลอด 24 ชั่วโมง กลุ่มลงทุนนานาชาติบอนยันคือ ผู้พัฒนาและลงทุนอาคารแห่งนี้เป็นมูลค่า 180 ล้านดอลลาร์สหรัฐ อาคารเสร็จสมบูรณ์อย่างเป็นทางการด้วย 482 ห้อง ห้องสูท และห้องดาดฟ้า

ดูเพิ่ม
 ตึกระฟ้า
 รายชื่อตึกที่สูงที่สุดในโลก
 เว็บไซต์อย่างเป็นทางการ
# อินฟันตากริสตินาแห่งสเปน
อินฟันตากริสตินา เฟเดริกา บิกโตเรีย อันโตเนีย เด ลา ซานติซิมา ตรินิดัด เด บอร์บอน อี เกรเซีย (ประสูติ: 13 มิถุนายน พ.ศ. 2508) หรือพระอิสริยยศเดิมว่า อินฟันตากริสตินา ดัชเชสแห่งปัลมาเดมายอร์กา  เป็นพระราชธิดาในสมเด็จพระราชาธิบดีฆวน การ์โลสที่ 1 กับสมเด็จพระราชินีโซเฟียแห่งสเปน ทั้งเป็นพระขนิษฐาในอินฟันตาเอเลนา ดัชเชสแห่งลูโก และพระเชษฐภคินีในสมเด็จพระราชาธิบดีเฟลิเปที่ 6

อินฟันตากริสตินาเสกสมรสกับอิญญากิ อูร์ดังการิน อี ลิบาร์ต เมื่อ พ.ศ. 2540 มีพระบุตรด้วยกัน 4 คน ใน พ.ศ. 2557 ทั้งสองตกเป็นข่าวด้วยถูกตั้งข้อหาฉ้อโกงและฟอกเงิน ทั้งนี้อินฟันตากริสตินาอยู่ในลำดับที่ 6 ของการสืบราชบัลลังก์สเปน

 พระประวัติ 
อินฟันตากริสตินา เฟเดริกา ประสูติเมื่อวันที่ 13 มิถุนายน พ.ศ. 2508 ณ กรุงมาดริด ประเทศสเปน ทรงบัพติศมาโดยอาร์ชบิชอปแห่งมาดริด ณ โบสถ์ภายในพระราชวังซาร์ซูเอลา มีพระบิดาทูนหัวและพระมารดาทูนหัว คือ อัลฟอนโซ ดยุกแห่งอ็องฌูและกาดิซ และอินฟันตามารีอา กริสตินาแห่งสเปน

พระองค์เข้ารับการศึกษาระดับมัธยมศึกษาที่โรงเรียนซานตามาริอาเดลกามิโน  ระดับปริญญาตรีสาขารัฐศาสตร์ มหาวิทยาลัยกอมปลูเตนเซแห่งมาดริด เมื่อ พ.ศ. 2532 แล้วทรงศึกษาต่อระดับปริญญาโทความสัมพันธ์ระหว่างประเทศ มหาวิทยาลัยนิวยอร์ก เมื่อ พ.ศ. 2533 โดยทรงเริ่มปฏิบัติงานในองค์การการศึกษา วิทยาศาสตร์ และวัฒนธรรมแห่งสหประชาชาติ ณ สำนักงานใหญ่ในกรุงปารีส ประเทศฝรั่งเศสในปีถัดมา

นอกจากภาษาสเปน พระองค์สามารถรับสั่งภาษากาตาลา อังกฤษ และกรีก

 เสกสมรส 
อินฟันตากริสตินาเสกสมรสกับอิญญากิ อูร์ดังการิน ซึ่งขณะนั้นยังเป็นสมาชิกนักกีฬาแฮนด์บอลโอลิมปิก เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตินาได้รับพระราชทานพระอิสริยยศ "ดัชเชสแห่งปัลมาเดมายอร์กา" จากพระราชบิดาReal Decreto 1502/1997 ด้วยเหตุนี้นายอูร์ดังการินจึงมีพระยศเป็น "ดยุกแห่งปัลมาเดมายอร์กา" ตามภริยา ทั้งสองมีพระบุตรด้วยกัน 4 คน ได้แก่
 ดอนฆวน อูร์ดังการิน (29 กันยายน พ.ศ. 2542)
 ดอนปาโบล อูร์ดังการิน (6 ธันวาคม พ.ศ. 2543)
 ดอนมิเกล อูร์ดังการิน (30 เมษายน พ.ศ. 2545)
 ดอญญา อิเรเน อูร์ดังการิน (5 มิถุนายน พ.ศ. 2548)

 การฉ้อโกง 
อินฟันตากริสตินาและพระสวามี ตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อ พ.ศ. 2555 เมื่อดยุกแห่งปัลมาเดมายอร์กา (ยศในขณะนั้น) ใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมาอินฟันตากริสตินาได้ตกเป็นผู้ต้องสงสัย ว่าทรงรับผลประโยชน์ด้วย เนื่องจากดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน ถือเป็นครั้งแรกในประวัติศาสตร์สเปนที่เชื้อพระวงศ์เข้ารับพิจารณาคดีเช่นสามัญชน และส่งผลกระทบอย่างยิ่งต่อภาพลักษณ์พระราชวงศ์สเปน 

จากการที่พระองค์มีส่วนพัวพันกับคดีฉ้อโกงดังกล่าวซึ่งสร้างความเสื่อมเสียแก่พระราชวงศ์ สำนักพระราชวังสเปนจึงมีแถลงการณ์ระบุว่าสมเด็จพระราชาธิบดีเฟลิเปที่ 6 มีพระบรมราชโองการถอดพระอิสริยยศอินฟันตากริสตินาออกจากการเป็น "ดัชเชสแห่งปัลมาเดมายอร์กา" เมื่อวันที่ 12 มิถุนายน พ.ศ. 2558
# วอลเลย์บอลชายชิงแชมป์ยุโรป 1981
วอลเลย์บอลชายชิงแชมป์ยุโรป 1981  เป็นครั้งที่ 12 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศบัลแกเรีย ระหว่างวันที่ 19 กันยายน – 27 กันยายน พ.ศ. 2524

การแบ่งกลุ่ม

กลุ่ม A - ปาซาร์จีก

กลุ่ม B - เบอร์กาส

กลุ่ม C - วาร์นา

อันดับการแข่งขัน

 อันดับ  ทีม4.5.6.7.8.9.10.11.12.
# อิญญากิ อูร์ดังการิน
อิญญากิ อูร์ดังการิน อี ลิบาร์ต (;Blog Con propósito de enmienda, about the proper way to his name, which only can be written with accent in Spanish. In the original Basque language is written without accent.  เกิด 15 มกราคม พ.ศ. 2511) อดีตนักกีฬาแฮนด์บอลชาวสเปน และเป็นอดีตพระภัสดาในอินฟันตากริสตินา เฟเดริกา พระราชธิดาในสมเด็จพระราชาธิบดีฆวน การ์โลสที่ 1 กับสมเด็จพระราชินีโซเฟียแห่งสเปน

 ประวัติ 
อิญญากิ อูร์ดังการิน เกิดเมื่อวันที่ 15 มกราคม พ.ศ. 2511 ณ เมืองซูมาร์รากา แคว้นประเทศบาสก์ ประเทศสเปน เป็นบุตรของฆวน มาริอา อูร์ดังการิน เบร์ริโอโชอา (Juan María Urdangarín Berriochoa) กับแกลร์ ฟร็องซวซ ลีบาร์ต กูร์แต็ง (Claire Françoise Liebaert Courtain) บิดามีเชื้อสายบาสก์ ส่วนมารดาเป็นชาวเบลเยียมจากเมืองแอนต์เวิร์ป ซึ่งมีเชื้อสายวัลลูนและเฟลมิช เขามีพี่น้องหกคน

 นักกีฬาแฮนด์บอล 
อิญญากิ อูร์ดังการิน เป็นนักกีฬาแฮนด์อาชีพขณะที่มีอายุได้ 18 ปี สังกัดสโมสรฟุตบอลบาร์เซโลนา ส่วนแฮนด์บอล (FC Barcelona Handbol) จนกระทั่งเกษียณเมื่อ พ.ศ. 2543 โดยเขาติดทีมชาติสามครั้งในการแข่งขันโอลิมปิกฤดูร้อนเมื่อ พ.ศ. 2535, 2539 และ 2543 ซึ่งในปีสุดท้ายเขาได้เป็นกัปตันทีม และแฮนด์บอลทีมชาติสเปนในช่วงที่เขาเล่นนั้นสามารถคว้าเหรียญทองแดงใน พ.ศ. 2539 และ 2543

 เสกสมรส 
อินฟันตากริสตินาเสกสมรสกับอิญญากิ อูร์ดังการิน เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตินาได้รับพระราชทานพระอิสริยยศ "ดัชเชสแห่งปัลมาเดมายอร์กา" จากพระราชบิดาReal Decreto 1502/1997 ด้วยเหตุนี้นายอูร์ดังการินจึงมีบรรดาศักดิ์เป็น "ดยุกแห่งปัลมาเดมายอร์กา" ตามภริยา ทั้งสองมีพระบุตรด้วยกัน 4 คน ได้แก่
 ดอนฆวน อูร์ดังการิน (เกิด 29 กันยายน พ.ศ. 2542)
 ดอนปาโบล อูร์ดังการิน (เกิด 6 ธันวาคม พ.ศ. 2543)
 ดอนมิเกล อูร์ดังการิน (เกิด 30 เมษายน พ.ศ. 2545)
 ดอญญาอิเรเน อูร์ดังการิน (เกิด 5 มิถุนายน พ.ศ. 2548)

 การฉ้อโกง 
ดยุกและดัชเชสแห่งปัลมาเดมายอร์กาตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อ พ.ศ. 2555 เมื่อดยุกแห่งปัลมาเดมายอร์กาใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมา ดัชเชสแห่งปัลมาเดมายอร์กาได้ตกเป็นผู้ต้องสงสัยว่าทรงรับผลประโยชน์ด้วย ด้วยดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน

จากกรณีอื้อฉาวดังกล่าว ทางเว็บไซต์ของพระบรมวงศานุวงศ์สเปนได้ทำการลบข้อมูลเกี่ยวกับอูร์ดันการินออกเมื่อวันที่ 26 มกราคม พ.ศ. 2556 จนกระทั่งเมื่อวันที่ 12 มิถุนายน พ.ศ. 2558 สมเด็จพระราชาธิบดีแห่งสเปนได้มีพระบรมราชโองการถอดพระอิสริยยศอินฟันตากริสตินาออกจากการเป็น "ดัชเชสแห่งปัลมาเดมายอร์กา" จึงทำให้นายอูร์ดันการินพ้นจากบรรดาศักดิ์ "ดยุกแห่งปัลมาเดมายอร์กา" โดยปริยาย The King revokes the title of Duchess of Palma use by his sister doña Cristina, Europapress (15-06-11) (Acceded on 12 June 2015)
# พรรคดวงดาวปฏิรูป
พรรคดวงดาวปฏิรูป  (Reform Star Party; ภาษาอินโดนีเซีย: Partai Bintang Reformasi) เป็นพรรคการเมืองนิยมอิสลามในอินโดนีเซีย เดิมพรรคนี้เป็นขบวนการภายในพรรคสหพัฒนาการ ที่สนับสนุน ฮัมซะห์ ฮัซ รองประธานาธิบดีให้ขึ้นเป็นหัวหน้าพรรค ซึ่งได้ดำรงตำแหน่งระหว่าง พ.ศ. 2541 - 2546 แต่ล้มเหลวเพราะเขาไม่มีเวลาบริหารพรรคผู้นำขบวนการคือไซนุดดิน เอ็มซี ซึ่งเป็นครูสอนศาสนาและผู้นำส่วนกลางของพรรค เขาและสมาชิกพรรคที่ไม่พอใจได้วางแผนที่จะจัดตั้งพรรคใหม่ในชื่อพรรคสหพัฒนาการ-การปฏิรูป ต่อมา ไซนุดดีนได้ลาออกจากพรรคเมื่อ 8 มกราคม พ.ศ. 2545 และได้ตั้งพรรคใหม่เมื่อ 20 มกราคม พ.ศ. 2545 พรรคนี้ใช้สัญลักษณ์เหมือนพรรคสหพัฒนาการแต่ตัดดาว 5 ดวงออกไป แต่กฎหมายเลือกตั้งไม่อนุญาตให้ใช้ตราดังกล่าว ไซนุดดีนจึงเปลี่ยนชื่อพรรคเป็นพรรคดวงดาวปฏิรูปและใช้ตราใหม่Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009 Kompas (1999) ISBN 979-709-121-X  pp328-338Tempo magazine No. 0931/March 31-April 06, 2009, p. 20

พรรคนี้มีความขัดแย้งภายในระหว่างไซนุดดีนและแซนัล มาอารีฟ ซึ่งเป็นผู้ร่วมก่อตั้งพรรคทั้งสองคน แซนัลได้เป็นหัวหน้าพรรค สมาชิกกลุ่มอื่นได้ออกจากพรรคและเข้าเป็นสมาชิกพรรคอื่น ไซนุดดีนเองไปรวมกับพรรคขบวนการอินโดนีเซียที่ยิ่งใหญ่ใน พ.ศ. 2549 Tempo magazine No. 0931/March 31-April 06, 2009, p.21

พรรคนี้ได้รับเลือกตั้ง 14 ที่นั่งในการเลือกตั้ง พ.ศ. 2547 แต่ไม่ได้รับเลือกในการเลือกตั้ง พ.ศ. 2552Indonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seatshttp://www.indonesiamemilih.com/partai/view/14  accessed 29 September 2008 (Indonesian)Profil Partai Politik (Profile of Political Parties), Kompas newspaper 14 July 2008 pp. 38-39http://www.dpr.go.id/tentang/fraksi.phpp DPR website – Factions (Indonesian)
อ้างอิง
# ลุยจี กัลวานี
ลุยจี อาโลอีซีโอ กัลวานีHow to pronounce Luigi Galvani (Italian/Italy) - PronounceNames.com (, ; 9 กันยายน ค.ศ. 1737 – 4 ธันวาคม ค.ศ. 1798) เป็นนักฟิสิกส์และแพทย์ชาวอิตาลี เป็นผู้บุกเบิกการศึกษาแม่เหล็กไฟฟ้าชีวภาพ

 ประวัติ 
ลุยจิ กัลวานี เกิดเมื่อ ค.ศ. 1737 เป็นบุตรของโดเมนีโกและบาร์บารา ฟอสกี เมื่อเติบโตเป็นวัยรุ่น กัลวานีมีความตั้งใจจะเป็นนักบวช แต่ทางบ้านไม่ยินยอม จึงเข้าเรียนที่มหาวิทยาลัยโบโลญญาแทน โดยเลือกเรียนวิชาแพทย์ กัลวานีศึกษางานของฮิปพอคราทีส, กาเลน และแอวิเซนนา และนอกจากนี้เขายังเรียนวิชาศัลยศาสตร์อีกด้วย ในปี ค.ศ. 1762 เขาก็ได้รับตำแหน่งอาจารย์และแต่งงานกับบุตรสาวของศาสตราจารย์คนหนึ่งในมหาวิทยาลัย

ต่อมากัลวานีได้ย้ายจากการสอนศัลยศาสตร์มาเป็นกายวิภาคศาสตร์ และเริ่มสนใจในการศึกษากระแสไฟฟ้าในสิ่งมีชีวิต เขาทำการทดลองโดยแตะคีมไปที่ขากบที่วางอยู่บนจานโลหะ ผลที่ได้คือขากบนั้นกระตุก จากผลการทดลองนี้ กัลวานีจึงสรุปว่าในตัวกบมีกระแสไฟฟ้าอยู่ ทำให้เกิดปฏิกิริยาขึ้นเมื่อใช้คีมแตะ เพราะคีมทำจากเหล็กซึ่งเป็นตัวนำไฟฟ้า เขาเรียกการหดตัวของกล้ามเนื้อเมื่อถูกกระตุ้นด้วยกระแสไฟฟ้าว่า แกลวานิซึม (galvanism) และเรียกพลังงานที่ทำให้ขากบกระตุกว่า "ไฟฟ้าชีวภาพ" (animal electricity)

กัลวานียังคงศึกษาเรื่องแม่เหล็กไฟฟ้าชีวภาพอย่างต่อเนื่อง จวบจนบั้นปลายชีวิตที่เขาต้องประสบกับสถานการณ์ทางการเมืองที่ผันผวน กัลวานีถูกขับออกจากตำแหน่งอาจารย์และถูกระงับเงินช่วยเหลือ เขาเสียชีวิตในปี ค.ศ. 1798 อย่างคนสิ้นเนื้อประดาตัว

 สิ่งสืบเนื่อง 
 การทดลองขากบของกัลวานีเป็นแนวทางให้อาเลสซานโดร โวลตาใช้สร้างแบตเตอรีชิ้นแรกของโลก
 ชื่อของกัลวานียังถูกนำไปใช้เรียกอุปกรณ์ไฟฟ้าต่างๆ อาทิเช่น เซลล์กัลวานิก, กัลวานอมิเตอร์, กัลวาไนเซชัน เป็นต้น
# มุฮัมมัด อุมัร
มุลลอฮ์ มุฮัมมัด อุมัร มุญาฮิด (, ประมาณ ค.ศ. 1960 – 23 เมษายน ค.ศ. 2013) เป็นผู้นำทางจิตวิญญาณของตอลิบานซึ่งเป็นกลุ่มปลดแอกในประเทศอัฟกานิสถาน เกิดเมื่อราว พ.ศ. 2503 ที่จังหวัดกันดะฮาร์ ในครอบครัวชาวนาที่ยากจน บิดาเสียชีวิตไปเมื่อเขายังเป็นเด็กหนุ่ม เขาจึงต้องดูแลครอบครัว เริ่มทำงานเป็นผู้สอนศาสนาในมัดเราะซะฮ์เล็ก ๆ ใกล้บ้าน ซึ่งถูกรบกวนจากการรุกรานของสหภาพโซเวียต อุมัรได้เข้าร่วมกับฝ่ายต่อต้านนาญิบุลลอฮ์ ผู้นำอัฟกานิสถาน โดยเข้าเป็นสมาชิกพรรคฮิซบี อิสลามี เขาได้รับบาดเจ็บจนตาขวาบอดสนิท มีภรรยา 3 คน มีบุตร 5 คน 

การเกิดขึ้นของตอลิบานที่เขาเป็นผู้นำนั้น เกิดขึ้นเมื่อ พ.ศ. 2537 เมื่อมีเพื่อนบ้านมาบอกเขาว่ามีขุนศึกในเมืองกันดะฮาร์มาลักพาหญิงไปข่มขืนหลายครั้ง อุมัรจึงรวบรวมนักเรียนศาสนา 30 คน มีปืนไรเฟิลเพียง 10 กระบอก เข้าโจมตีค่ายของขุนศึกและช่วยชีวิตหญิงสาวกลับคืนมาได้ ทำให้กองกำลังตอลิบานเกิดขึ้น ณ จุดนั้น หลังจากที่ยึดอาวุธของผู้มีอิทธิพลได้แล้ว จึงเข้ายึดครองพื้นที่ต่าง ๆ เริ่มจากกันดะฮาร์ มีคนหนุ่มอัฟกานิสถานมาร่วมด้วยมากมาย จนอุมัรสามารถนำกองกำลังตอลิบานเข้ายึดกรุงคาบูลได้ในวันที่ 27 กันยายน พ.ศ. 2539 และจับนาญิบุลลอฮ์แขวนคอกลางกรุงคาบูล และเขาขึ้นดำรงตำแหน่งประธานสภาสูงสุดแห่งอัฟกานิสถานซึ่งถือเป็นประมุขรัฐในสมัยตอลิบานปกครองประเทศ

อุมัรเป็นผู้นำที่ลึกลับที่สุด ไม่เคยถ่ายรูปหรือพบกับนักหนังสือพิมพ์ชาวตะวันตก เขาพบกับตัวแทนจากสหประชาชาติครั้งแรกเมื่อ พ.ศ. 2541 เขาพ้นจากตำแหน่งเมื่อสหรัฐและพันธมิตรฝ่ายเหนือโจมตีอัฟกานิสถาน เขาได้ตัดสินใจนำกองกำลังตอลิบานออกจากกรุงคาบูลไปสู่พื้นที่ที่เป็นเทือกเขา 

ในเดือนธันวาคม พ.ศ. 2557 เราะฮ์มาตุลลอฮ์ นาบิล รักษาการหัวหน้าหน่วยข่าวกรองอัฟกานิสถานกล่าวว่า "ไม่แน่ใจว่าอุมัรยังมีชีวิตอยู่หรือไม่" เนื่องจากในช่วงปลายเดือนพฤศจิกายนที่ผ่านมา มีกระแสข่าวในหมู่ผู้นำของตอลิบานว่าอุมัรเสียชีวิตแล้ว ในขณะที่รายงานล่าสุดกล่าวว่าอุมัรซ่อนตัวในเมืองการาจี ประเทศปากีสถาน หน่วยข่าวกรองชาวยุโรปกล่าวว่าอุมัรยังมีชีวิตอยู่

อย่างไรก็ตาม ในวันที่ 29 กรกฎาคม พ.ศ. 2558 มีรายงานว่าอุมัรได้เสียชีวิตแล้วเมื่อ พ.ศ. 2556Mullah Omar: Taliban leader 'died in Pakistan in 2013' ด้วยวัณโรค รายงานดังกล่าวได้รับการยืนยันจากหน่วยข่าวกรองอัฟกานิสถานและกลุ่มตอลิบานในวันต่อมา โดยตำแหน่งผู้นำตอลิบานสืบทอดต่อโดยอัคตาร์ มันศูร
# สวนสาธารณะโอโดริ
สวนสาธารณะโอโดริ  เป็นสวนสาธารณะใจกลางเมืองของนครซัปโปโระ เมืองเอกของจังหวัดฮกไกโด ประเทศญี่ปุ่น คำว่า "โอโดริ" ในภาษาญี่ปุ่นมีความหมายว่า "ทางเดินที่กว้าง" สวนสาธารณะโอโดริ มีความยาวถึง 1.5 กิโลเมตร ผ่านอาคารกว่า 12 ช่วงตึก (丁目 โชเมะ) มีพื้นที่รวมทั้งหมด 78,901 ตารางเมตร ในอดีตเมื่อครั้งเริ่มวางผังเมือง มันถูกวางแผนไว้ให้เป็นทางเดินสายใหญ่ใจกลางเมือง ก่อนที่จะกลายเป็นสวนสาธารณะในเวลาต่อมา ในแต่ละปี จะมีงานมากมายมาจัดที่สวนสาธารณะแห่งนี้ อาทิ เทศกาลดอกไลลักซัปโปโระ เทศกาลหิมะซัปโปโระ เป็นต้น ปลายสุดของสวนสาธารณะแห่งนี้ ยังเป็นที่ตั้งของซัปโปโระทีวีทาวเวอร์ และใกล้เคียงยังมีสถานที่ที่น่าสนใจ อาทิ พิพิธภัณฑ์จดหมายเหตุนครซัปโปโระ
# ฟุตบอลหญิงทีมชาติโกตดิวัวร์
ฟุตบอลหญิงทีมชาติโกตดิวัวร์  หรือ ฟุตบอลหญิงทีมชาติไอวอรีโคสต์  เป็นทีมชาติฟุตบอลหญิงของประเทศโกตดิวัวร์ซึ่งเข้าแข่งขันรายการระหว่างประเทศครั้งแรกในปี ค.ศ. 1988 ปัจจุบันทีมของพวกเธอได้รับการจัดให้อยู่ในทีมที่ดีที่สุดอันดับที่ 67 ของโลก และเป็นทีมที่ดีที่สุดอันดับ 6 ของสมาพันธ์ฟุตบอลแห่งแอฟริกา

 ประวัติ 
ในปี ค.ศ. 1985 เกือบทุกประเทศในโลกไม่ได้มีทีมฟุตบอลหญิงทีมชาติ ซึ่งรวมถึงประเทศโกตดิวัวร์ที่ไม่ได้มีการแข่งขันที่ทางฟีฟ่าให้การยอมรับจนกระทั่งปี ค.ศ. 1988  เมื่อทีมได้มีส่วนร่วมในการแข่งขันวีเมนส์ฟีฟ่าอินวิเตชันแนลทัวร์นาเมนต์ 1988 ซึ่งทีมนี้อยู่ในกลุ่มเอ โดยในวันที่ 1 มิถุนายน ทีมนี้ได้เป็นฝ่ายแพ้ต่อทีมชาติเนเธอร์แลนด์ 0 ต่อ 3 ประตูในเกมการแข่งที่ฝูซาน ส่วนในการแข่งขัน ณ วันที่ 5 มิถุนายน ทีมนี้ได้แพ้ต่อทีมชาติจีน 1 ต่อ 7 ประตูที่กว่างโจว ในปี ค.ศ. 1992 ทีมนี้ได้เข้าแข่งขันรายการลียงเนอคัพครั้งที่ 1 ของประเภทหญิง ซึ่งจัดขึ้น ณ ลียง ประเทศฝรั่งเศส ตั้งแต่วันที่ 17 ถึง 20 เมษายน โดยแพ้ต่อทีมชาติสหรัฐอเมริการุ่นอายุไม่เกิน 20 ปีที่ 0 ประตูต่อ 4 แพ้ต่อทีมเครือรัฐเอกราชที่ 0 ประตูต่อ 3 และแพ้ต่อทีมชาติฝรั่งเศสที่ 1 ประตูต่อ 6  ในปี ค.ศ. 2002 ทีมนี้ได้ลงแข่ง 2 นัด ส่วนในปี ค.ศ. 2003 ทีมนี้ไม่ได้ลงแข่ง เช่นเดียวกับปี ค.ศ. 2004  ครั้นปี ค.ศ. 2005 ทีมนี้ก็ได้ลงแข่งใน 3 นัด ตามด้วยปี ค.ศ. 2006 ที่ได้ลงแข่ง 2 นัด ซึ่งในปีดังกล่าว ทีมนี้ได้ทำการประชุมประจำสัปดาห์เพื่อการฝึกซ้อมร่วม 3 ครั้ง